Federación Aragonesa de Basketbol

A Federación Aragonesa de Basketbol (en castellano Federación Aragonesa de Baloncesto), tamién clamato FAB por a suyas siglas, ye l'organo de gubierno d'o basketbol aragonés.

 Historia  Historia FAB, consultato o 31 de chinero de 2015
O suyo orichen estió en a Federación Zaragozana, fundata en os anyos 20 y chermen d'a actual Federación Aragonesa de Basketbol. En l'anyo 1972, dezaga d'o Campionato Europeo celebrato en Barcelona, o president d'a Federación Espanyola de Basketbol buscó enfiladors ta amillorar o nivel d'o basketbol en o país y se creyó una chunta chestora composata por Julio Descartín, César Osánz, José Luis Rubio y Enrique Sanz Embid.

Ista chunta convocó eleccions a la presidencia d'a Federación Zaragozana en 1973, en que lo candidato Enrique Sanz Embid venció a o tamién candidato Fernando Medalón. En 1976 José María Escribano Fachal se convirtió en president d'a federación provincial y o suyo periodo coincidió con o desarrollo d'o Club Baloncesto Zaragoza y d'a Agrupación Deportiva Baloncesto Femenino Zaragoza, en o basketbol femenín.

En 1985 a Lei d'Esporte y as competencias sobre esporte en mans d'a Deputación Cheneral d'Aragón, se establió a Federación Aragonesa de Basketbol (FAB). Bels meses dimpués se convocaron eleccions a la presidencia d'o nuevo organismo, cuyo único candidato estió Moisés Campos Cacho, esleito con lo emparo d'os clubs de El Olivar, Compañía de María, Salymer y Stadium Casablanca.

Tras a suya renuncia en chulio de 1990, dimpués d'a celebración d'a Final Four en o Príncipe Felipe de Zaragoza, d'a IV Copa Mediterranea en Teruel y d'o Campionato d'Espanya Pasarela; fue sucedito por Pedro Romeo Unzurrunzaga dica 1993, cuan estió esleito Manuel Gómez Calatayud. Iste estió re-esleito dica 2012.

L'actual president ye, dende 2012, Jose Miguel Sierra FAB: motor del basketbol aragonés, publicato o 1 de chulio de 2013, consultato o 31 de chinero de 2015.

 Presidents 

NombreDuradaMoisés Campos Cacho1985–1990Pedro Romeo Unzurrunzaga1990–1993Manuel Gómez Calatayud1993–2012Jose Miguel Sierra2012–hue

 Referencias 

 Vinclos externos 
  Pachina web oficial d'a Federación Aragonesa de Basketbol

Categoría:Basketbol en Aragón
Categoría:Federacions esportivas d'Aragón